SC Fortuna Keulen

SC Fortuna Keulen is 'n sportklub uit Keulen in die deelstaat Noord-Rynland-Wesfale in Duitsland, veral bekend vir sy sokkerafdeling. Behalwe sokker, het die klub ook 'n afdeling vir handbal.

Die klub is op 21 Februarie 1948 gevorm met die samesmelting van Victoria 1911 Keulen, Bayenthaler SV (1920) en Sparkassen-Verein 1927 Keulen as SV 1927 Keulen. Die drie klubs is almal aan die einde van die Tweede Wêreldoorlog deur die Geallieerdes ontbind. Bayenthaler het een seisoen (1943/44) op die hoogste vlak deurgebring in die Gauliga Keulen-Aken, terwyl Victoria 1911 Keulen in 1943 hierdie Gauliga gewen het en die kwarteindstryd van die uitspeelwedstryde om die Duitse titel gehaal het. Die klub het in 1976 met FC Alter Markt Keulen saamgesmelt en die huidige naam aangeneem.

In 1967 het die sakeman Jean Löring die hoofborg en klubpresident geword. Fortuna was onder sy leiding 'n baie suksesvolle tweedeligaklub, wat ook een seisoen (1973/74) in die Bundesliga deurgebring het. Die klub hou tans (status 2007) steeds die rekord as die klub wat die meeste seisoene nόg in die 2. Bundesliga deurgebring het, naamlik 26. In 1986 het die klub weer promosie na die Bundesliga met 'n haarbreedte gemis toe daar in 'n reeks uitspeelwedstryde teen BV Borussia Dortmund verloor is.

Behalwe die seisoen in die Bundesliga, was die klub se grootste prestasie om die eindstryd van die DFB-Pokal in 1983 te haal deur agtereenvolgens met 3 Bundesligaspanne af te reken, onder andere 'n 5-0 oorwinning teen BV Borussia Dortmund in die halfeindstryd. In die eindstryd was die span ongelukkig om op die ou end met 0-1 teen hulle stadsgenote 1. FC Keulen die knie te buig, na 'n doel laat in die wedstryd.

In 2000 het Löring en die klub finansieel begin sukkel en in 2001 het die klubbestuur hom uitgestem as president. Löring is in 2005 aan kanker oorlede. In dieselfde jaar is die klub onder finansiële administrasie geplaas en deur die DFB verplig om aan die Oberliga te onttrek.

 Onlangse ligaposisionering 
 1965-66	(III)	Amateurliga Middel-Ryn	8ste
 1966-67	(III)	Amateurliga Middel-Ryn	2de
 1967-68	(II)	Regionalliga Wes	16de
 1968-69	(II)	Regionalliga Wes	12de
 1969-70	(II)	Regionalliga Wes	14de
 1970-71	(II)	Regionalliga Wes	4de
 1971-72	(II)	Regionalliga Wes	3de
 1972-73	(II)	Regionalliga Wes	2de
 1973-74	(I)	Bundesliga		17de
 1974-75	(II)	2.Bundesliga Noord	5de
 1975-76	(II)	2.Bundesliga Noord	4de
 1976-77	(II)	2.Bundesliga Noord	12de
 1977-78	(II)	2.Bundesliga Noord	4de
 1978-79	(II)	2.Bundesliga Noord	4de
 1979-80	(II)	2.Bundesliga Noord	6de
 1980-81	(II)	2.Bundesliga Noord	9de
 1981-82	(II)	2.Bundesliga		10de
 1982-83	(II)	2.Bundesliga		6de
 1983-84	(II)	2.Bundesliga		9de
 1984-85	(II)	2.Bundesliga		11de
 1985-86	(II)	2.Bundesliga		3de
 1986-87	(II)	2.Bundesliga		14de
 1987-88	(II)	2.Bundesliga		12de
 1988-89	(II)	2.Bundesliga		4de
 1989-90	(II)	2.Bundesliga		14de 1990-91 	(II)	2.Bundesliga		11de
 1991-92	(II)	2.Bundesliga		11de
 1992-93	(II)	2.Bundesliga		6de
 1993-94	(II)	2.Bundesliga		15de
 1994-95	(II)	2.Bundesliga		8ste
 1995-96	(II)	2.Bundesliga		8ste
 1996-97	(II)	2.Bundesliga		11de
 1997-98	(II)	2.Bundesliga		6de
 1998-99	(II)	2.Bundesliga		14de
 1999-00	(II)	2.Bundesliga		16de
 2000-01	(III)	Regionalliga Noord	4de
 2001-02	(III)	Regionalliga Noord	18de
 2002-03	(IV)	Oberliga Noord-Ryn	10de
 2003-04	(IV)	Oberliga Noord-Ryn	8ste
 2004-05	(IV)	Oberliga Noord-Ryn	lisensie teruggetrek
 2005-06	(V)	Verbandsliga Middel-Ryn 7de
 2006-07	(V)	Verbandsliga Middel-Ryn 9de
 2007-08	(V)	Verbandsliga Middel-Ryn 2de
 2008-09	(V)     Oberliga Noord-Rynland-Wesfale 9de
 2009-10	(V)     Oberliga Noord-Rynland-Wesfale 14de
 2010-11	(V)     Oberliga Noord-Rynland-Wesfale 3de
 2011-12	(IV)    Regionalliga Wes        7de
 2012-13	(IV)    Regionalliga Wes        2de
 2013-14	(IV)    Regionalliga Wes        

 Eksterne skakels 
 Amptelike klubwerf
 Abseits Guide to German Soccer

 Regionalliga Wes 2013/14-seisoen  
Alemannia Aken, VfL Bochum II, Fortuna Düsseldorf II, SC Rooiwit Essen, 1. FC Keulen II, SC Fortuna Keulen, FC Viktoria Keulen, Bayer 04 Leverkusen II, SV Lippstadt 08, Sportvriende Lotte, VfL Borussia Mönchengladbach II, SC Rooiwit Oberhausen, FC Schalke 04 II, Sportvriende Siegen, KFC Uerdingen 05, SSVg Velbert, SC Verl, SG Wattenscheid 09, SC Wiedenbrück 2000

Keulen
Kategorie:Keulen